laion/Wikipedia-Exotic huggingface dataset:
ইসলা দে লা লুনা

ইসলা দে লা লুনা (স্পেনীয় Isla de la Luna; আক্ষরিক অর্থ চন্দ্রদ্বীপ, অন্য নাম Isla Koati, উচ্চারণ ইসলা কোয়াতি) হল বলিভিয়ার লা পাজ বিভাগের মানকো কাপাক প্রদেশের অন্তর্ভুক্ত তিতিকাকা হ্রদ মধ্যস্থ একটি দ্বীপ। ভৌগলিকভাবে এর অবস্থান বিখ্যাত ইসলা দেল সোল বা সূর্যদ্বীপের ৭ কিলোমিটার পূর্বে। হ্রদের তীর থেকে এর সবচেয়ে কম দূরত্ব ৪.১ কিলোমিটার। দ্বীপটি আকৃতিতে কিছুটা লম্বা একটা রেখার মতো, যার দৈর্ঘ্য ২.৮ কিলোমিটার, কিন্তু সর্বোচ্চ প্রস্থও মাত্র ০.৭৬ কিলোমিটার। ছোট্ট এই দ্বীপটির সামগ্রিক আয়তন মাত্র ১.০৫ বর্গ কিলোমিটার ও এর তটরেখার মোট দৈর্ঘ্য মাত্র ৬ কিলোমিটার। দ্বীপের সর্বোচ্চ বিন্দু পুন্তো মাস আলতো। হ্রদের জলতল থেকে যদিও এর উচ্চতা মাত্র ১১৫ মিটার, সমুদ্রতল থেকে এর উচ্চতা ৩৯২৫ মিটার। ইনকা উপকথা অনুযায়ী এই দ্বীপ থেকেই দেবতা ভিরাকোচার আদেশে প্রথম চাঁদের উদয় হয়। দ্বীপটির পূর্ব উপকূলে ইনকা যুগের সন্ন্যাসিনীদের একটি মঠ বা নানারি, মামাকুনার ধ্বংসাবশেষ খুঁজে পাওয়া গেছে। প্রত্নতাত্ত্বিক খননকার্য থেকে এছাড়াও জানা গেছে যে তিওয়ানাকু সভ্যতার লোকেরা এই দ্বীপে একটি বেশ বড় মন্দির তৈরি করেছিল। খননকার্যে ৬৫০ - ১০০০ খ্রিষ্টাব্দের মধ্যে ব্যবহৃত বেশকিছু মৃৎপাত্র মিলেছে, যেগুলি পূজার কাজে ব্যবহৃত হত। এদের মধ্যে ঊনবিংশ শতাব্দীতে প্রাপ্ত দুটি পাত্র বর্তমানে লন্ডনের ব্রিটিশ মিউজিয়ামে রক্ষিত আছে। তবে এখন দ্বীপে যে ধ্বংসাবশেষগুলি চোখে পড়ে, সেগুলি ইনকা আমলে (১৪৫০ ১৫৩২ খ্রিষ্টাব্দ) তৈরি। এগুলির অনেকগুলিই পুরনো তিওয়ানাকু নির্মাণের ধংসাবশেষের উপরই তৈরি হয়েছিল। বর্তমানে দ্বীপে সামান্য কিছু স্থানীয় আমেরিন্ডিয়ান জনগোষ্ঠীর মানুষজন বাস করেন। এঁদের ভাষা মূলত আইমারা ও কেচুয়া। তবে অল্পবিস্তর স্পেনীয় ভাষারও চল আছে। ১৯৪০'এর দশকে এই দ্বীপটি বলিভীয় সরকারের এক গুরুত্বপূর্ণ কারাগার বা কনসেনট্রেশন শিবিরে পরিণত হয়। বিশেষত ১৯৪৬ সালে রাষ্ট্রপতি ভিলারোয়েল'এর শাসনের বিরুদ্ধে দেশব্যাপী ধর্মঘটে অংশগ্রহণকারী বহুশত কৃষককে এখানেই বন্দী করে রাখা হয়েছিল। Bolivia, Lonely Planet 2007, আইএসবিএন ১-৭৪১০৪-৫৫৭-৬ ব্রিটিশ মিউজিয়ামের সংগ্রহ। Fellenberg, Peter (1984): Charakter und Etappen der bolivianischen Revolution 1952 bis 1955/56. Dissertation. Karl Marx-Universität Leipzig. পৃঃ - ২৭।
১ নং ওয়ার্ড, কলকাতা পৌরসংস্থা

ওয়ার্ড ১, কলকাতা পৌরসংস্থা হল কলকাতা পৌরসংস্থার ১ নং বরোর একটি প্রশাসনিক বিভাগ। ভারতের পশ্চিমবঙ্গ রাজ্যের রাজধানী কলকাতা শহরের উত্তরাংশের কাশীপুর অঞ্চল নিয়ে এই ওয়ার্ডটি গঠিত। ১ নং ওয়ার্ড কলকাতার পৌর-প্রশাসনের একটি নির্বাচন-ক্ষেত্র এবং কাশীপুর-বেলগাছিয়া বিধানসভা কেন্দ্রের অন্তর্গত। ১ নং ওয়ার্ডের কাশীপুর রোড বরাবর প্রামাণিক ঘাট রোড, কাশীনাথ দত্ত রোড ও ব্যারাকপুর ট্রাঙ্ক রোড অবস্থিত। এই ওয়ার্ডের পূর্ব দিকে ব্যারাকপুর ট্রাঙ্ক রোড; দক্ষিণে খগেন্দ্র চট্টোপাধ্যায় রোড ও রুস্তমজি পার্শি রোড এবং পশ্চিম দিকে কাশীপুর রোড, রুস্তমজি পার্শি রোড ও হুগলি নদী অবস্থিত। ১৯২৩ সালে কাশীপুর কলকাতা পৌরসংস্থার অন্তর্ভুক্ত হয়। উৎস: ডিএনএ পশ্চিমবঙ্গের পৌর নির্বাচনের ফলাফল, ২৮ এপ্রিল ২০১৫ পশ্চিমবঙ্গ প্রবেশদ্বার "Delimitation Commission Order No. 18 dated 15 February 2006" [১৫ ফেব্রুয়ারি ২০০৬ তারিখে সীমানা পুনর্নির্ধারণ কমিশনের আদেশ নং ১৮] (পিডিএফ)। পশ্চিমবঙ্গ (ইংরেজি ভাষায়)। নির্বাচন কমিশন। ১৮ সেপ্টেম্বর ২০১০ তারিখে মূল (পিডিএফ) থেকে আর্কাইভ করা। সংগ্রহের তারিখ ৮ এপ্রিল ২০১৫।  "A walk down memory lane"। About Kolkata (ইংরেজি ভাষায়)। KMC। সংগ্রহের তারিখ ২৩ মার্চ ২০১৫।  ওয়েবে COUNCILLORS OF KOLKATA MUNICITIPAL CORPORATION লিখে সন্ধান করুন। অনুসন্ধানের লিঙ্কে এটিতে ক্লিক করুন। ক্লিক করলে পাতার একদম শেষে “List of KMC Councillors”-এর জন্য একটি অপশন পাবেন। অ্যাডোবি অ্যাক্রোব্যাট ফাইল পেতে <Open> চাপুন। "Kolkata Municipal Corporation General Election Results 2010" (ইংরেজি ভাষায়)। West Bengal Government। সংগ্রহের তারিখ ২৩ মার্চ ২০১৫।  "KMC By-polls in two wards"। Bengal (ইংরেজি ভাষায়)। The Statesman, 21 November 2013। ২ এপ্রিল ২০১৫ তারিখে মূল থেকে আর্কাইভ করা। সংগ্রহের তারিখ ২৩ মার্চ ২০১৫।  প্রভাত খবর, হিন্দি সংবাদপত্র, মুদ্রণ সংস্করণ, ২৯ এপ্রিল ২০১৫। "Ward-wise winners" (পিডিএফ)। Gazette Notification। West Bengal State Election Commission। সংগ্রহের তারিখ ২৩ মার্চ ২০১৫।
ইন্ডিয়া হাউস, লন্ডন

লন্ডনে ভারতীয় হাইকমিশন হল যুক্তরাজ্যে ভারতীয় প্রজাতন্ত্রের কূটনৈতিক দূতাবাস। এটি লন্ডনের অল্ডউইচে বুশ হাউস ও পূর্বতন মারকোনি হাউসের (অধুনা সিটিব্যাংক ও অস্ট্রেলীয় হাইকমিশন, লন্ডন) মধ্যবর্তী ইন্ডিয়া হাউস-এ অবস্থিত। লন্ডন স্কুল অফ ইকোনমিকস ও কিংস কলেজ লন্ডন ইন্ডিয়া হাউসের সামনে অবস্থিত। ১৯২৫ সালে তদনীন্তন ভারতীয় হাইকমিশনার স্যার অতুলচন্দ্র চট্টোপাধ্যায় ইন্ডিয়া হাউস গঠনের প্রস্তাব দেন। স্যার হারবার্ট বেকার এই ভবনটির নকশা প্রস্তুত করেন। ১৯৩০ সালে ইন্ডিয়া হাউসের নির্মাণকার্য সমাপ্ত হয়। ১৯৩০ সালের ৮ জুলাই তৎকালীন রাজা-সম্রাট পঞ্চম জর্জ এই ভবনটির আনুষ্ঠানিক উদ্বোধন করেন। ভবনটির বাইরের দেওয়ালের সাজসজ্জায় ভারতের বিভিন্ন রাজ্যের সংস্কৃতি প্রতিফলিত হয়েছে। জন মেজর ১৯৯১ সালে এখানে জওহরলাল নেহেরুর একটি আবক্ষ মূর্তি উন্মোচন করেন। ১৯৮১ সালে এটি একটি গ্রেড টু লিস্টেড বিল্ডিং। ইন্ডিয়া প্লেস থেকে হাইকমিশন কিছু নকশার দৃশ্য ইন্ডিয়া প্লেসে জওহরলাল নেহেরুর আবক্ষ মূর্তি "The London Diplomatic List" (পিডিএফ)। ১৪ ডিসেম্বর ২০১৩। ১১ ডিসেম্বর ২০১৩ তারিখে মূল (পিডিএফ) থেকে আর্কাইভ করা। সংগ্রহের তারিখ ২৬ জুন ২০১৫।  "India House"। ২ নভেম্বর ২০১৩। ১৮ জুলাই ২০১৪ তারিখে মূল থেকে আর্কাইভ করা। সংগ্রহের তারিখ ২৬ জুন ২০১৫।  "সংরক্ষণাগারভুক্ত অনুলিপি"। ২ মে ২০১৪ তারিখে মূল থেকে আর্কাইভ করা। সংগ্রহের তারিখ ২৬ জুন ২০১৫।  Official site
হেমন্ত সরকার

হেমন্ত সরকার (জন্ম: ১৯১৪, মৃত্যু: ২৮ ডিসেম্বর ১৯৯৮) বাংলার বাম রাজনীতির এক উজ্জ্বল নক্ষত্র। গরিবের প্রতি ধনীর অত্যাচার, শ্রমিক, কৃষক ও শ্রমজীবী মানুষদের প্রতি তৎকালীন মহাজনদের নিপীড়ন সহ্য করতে পারেননি বলে নাম তার হেমন্ত হয়েও তিনি শান্ত না হয়ে হয়েছিলেন দুরন্ত দুর্নিবার। ১৯১৪ সালে নড়াইল জেলার সদর উপজেলার বড়েন্দা গ্রামস্থ এক কৃষক পরিবারে জন্মগ্রহণ করেন বিপ্লবী হেমন্ত সরকার । তার পিতা নেপাল সরকার এবং মাতা তৃণলতা সরকার। হেমন্ত সরকাররা ছিলেন ৫ ভাই ও ২ বোন । হেমন্তের সবচেয়ে ছোটদি মানসী সরকার ছিলেন তৎকালীন ভারতের কমিউনিস্ট পার্টির মহিলা সমিতির একজন সদস্য। এই মানসীর হাত ধরেই হেমন্ত সরকার কমিউনিস্ট রাজনীতিতে প্রবেশ করেন। ছোটবেলা থেকে রাজনীতির প্রতি প্রবল আগ্রহের কারণে পড়াশুনা খুব একটা হয়নি। গ্রামের স্কুলেই তার প্রাথমিক শিক্ষা শুরু হয় এবং অল্পকিছুদিনের মধ্যেই পড়াশুনার পাঠ চুকিয়ে রাজনীতিতে নেমে পড়েন। ভারতীয় উপমহাদেশের বাম আন্দোলনের এই নেতা মানুষের মুক্তির জন্য সংগ্রাম করেছেন সারাজীবন। এই মানুষটির কারণেই তৎকালীন রাজা, মহাজন, সরকার তথা ব্রিটিশ বা পাকিস্তান সরকার সবাই থাকতে ভয়ে ভয়ে । কি জানি কখন হেমন্ত চলে আসে। আর একারপণে জীবনে বহুবার তাকে জেল খাটতে হয়েছে। পালিয়ে বেড়াতে হয়েছে বছরের পর বছর। কিন্তু জেলের ভয়ে তিনি তার নীতি থেকে পিছপা হননি। এই প্রতিবাদী হেমন্ত ১৯৪০ সালে যোগ দেন ভারতের কমিউনিস্ট পার্টিতে। এবং তার অবদানে মুগ্ধ হয়ে বড়নেতারা তাকে ১৯৪২ সালে সদস্য পদ দেন। এ সময়ে তিনি যশোর জেলার বিভিন্ন অঞ্চলে তেভাগা আন্দোলন ছড়িয়ে দেন। তারপর তেভাগা জঙ্গিরুপ ধারণ করলে তাকে ১৯৪৮ সালে কারাবরণ করতে হয় এবং ১৯৫৭ সালে মুক্তি পান। তারপর আবারো দেশে সামরিক আইন জারি হলে তিনি পালিয়ে যান। এসময় তিনি যশোরে কমিউনিস্ট পার্টি তৈরি করেন। ১৯৭০ সালের সশস্ত্র আন্দোলন এবং ১৯৭১ সালে মুক্তিযুদ্ধে তিনি গুরুত্বপূর্ণ ভূমিকা পালন করেন। ১৯৭২ সালে তিনি কমিউনিস্ট পার্টির কেন্দ্রীয় সদস্য হন। ১৯৮৪ সালে আবার তিনি গ্রেফতার হন এবং তাকে রাজশাহী কারাগারে রাখা হয়। তিনি মার্ক্সবাদী মন্ত্রে বিশ্বাসী ছিলেন। তিনি কিছু গ্রন্থও ও প্রবন্ধ লিখেছেন। সারাজীবন নিপীড়ত মানুষের কথা ভাবতে ভাবতে, তাদের সেবা করতে করতে আর নিজের কথা ভাবার সময় পাননি তিনি। জীবনে অবিবাহিত থেকে মানুষের সেবায় জীবন বিলিয়ে দিয়েছেন। তিনি আজীবন গণমানুষের মুক্তির জন্য লড়াই করেছেন। ১৯৯৮ সালের ২৮ ডিসেম্বর মৃত্যুবরণ করেন এই বিপ্লবী নেতা। এর আগে তিনি নবম কংগ্রেসের কেন্দ্রীয় পর্যায়ে সংগঠনে ও কমিউনিস্ট পার্টির সদস্য ছিলেন। http://www.prothomalo.com/bangladesh/article/408922/%E0%A6%B9%E0%A7%87%E0%A6%AE%E0%A6%A8%E0%A7%8D%E0%A6%A4-%E0%A6%B8%E0%A6%B0%E0%A6%95%E0%A6%BE%E0%A6%B0/হেমন্ত[স্থায়ীভাবে অকার্যকর সংযোগ] সরকার "কমরেড হেমন্ত সরকার / Comrade Hemanto Sharker (1914-1998) - Jessore, Jhenaidah, Magura, Narail"। jessore.info। ১৭ মার্চ ২০১৫ তারিখে মূল থেকে আর্কাইভ করা। সংগ্রহের তারিখ ২৭ জুন ২০১৫।  http://www.jessore.info/index.php?option=content&value=263/কমরেড ওয়েব্যাক মেশিনে আর্কাইভকৃত ৪ মার্চ ২০১৬ তারিখে হেমন্ত সরকার "Narail Youths » কমরেড হেমন্ত সরকার"। narailyouths.com। ২১ অক্টোবর ২০১৪ তারিখে মূল থেকে আর্কাইভ করা। সংগ্রহের তারিখ ২৭ জুন ২০১৫।  "হেমন্ত সরকার"। jugantor.com।
কলিকাতা লিটল ম্যাগাজিন লাইব্রেরি ও গবেষণা কেন্দ্র

কলিকাতা লিটল ম্যাগাজিন লাইব্রেরি ও গবেষণা কেন্দ্র ভারতের পশ্চিমবঙ্গ রাজ্যের রাজধানী কলকাতা শহরে অবস্থিত একটি বেসরকারী গ্রন্থাগার। মূলতঃ পত্র-পত্রিকা সংরক্ষণ ও পঠন-পাঠনের উদ্দেশ্যে সন্দীপ দত্ত ১৯৭৮ খ্রিস্টাব্দের ২৩শে জুন ব্যক্তিগত উদ্যোগে সামান্য কয়েকটি পত্র-পত্রিকা নিয়ে এই গ্রন্থাগার চালু করেন, যা বর্তমানে ভারতের অন্যতম সমৃদ্ধ পত্রিকার সংগ্রহালয় হিসেবে গণ্য হয়ে থাকে। ১৯৭২ খ্রিস্টাব্দে কলকাতার স্কটিশ চার্চ কলেজের একুশ বছর বয়সী বাংলা বিভাগের ছাত্র সন্দীপ দত্ত ভারতের জাতীয় গ্রন্থাগারে পত্র-পত্রিকা সন্ধান করতে গিয়ে সেগুলির প্রতি চূড়ান্ত অবহেলা ও সংরক্ষণের অভাব লক্ষ্য করেন। কলকাতার সবচেয়ে বড় গ্রন্থাগারে পত্র-পত্রিকার এই অবস্থা দেখে সন্দীপ দত্ত ব্যক্তিগত উদ্যোগে শুধুমাত্র পত্র পত্রিকার পঠন-পাঠন ও সংরক্ষণের উদ্দেশ্যে একটি গ্রন্থাগার প্রতিষ্ঠার সিদ্ধান্ত নেন। এই বছর ২৭ থেকে ৩০শে সেপ্টেম্বর, তিনি নিজের বাড়ীতে ৭৫০টি পত্র-পত্রিকা নিয়ে একটি প্রদর্শনী করেন। ১৯৭৬ খ্রিস্টাব্দে কলকাতা বইমেলায় সন্দীপ দত্ত তাঁর পত্র-পত্রিকার সংগ্রহ নিয়ে অংশগ্রহণ করেন। ১৯৭৮ খ্রিস্টাব্দের ২৩শে জুন মাসে কলকাতার ১৮/এম টেমার লেনে তাঁর পৈতৃক বাড়ির একতলায় তিনি বাংলা সাময়িকপত্র পাঠাগার ও গবেষণা কেন্দ্র নামক একটি গ্রন্থাগার স্থাপন করেন। ১৯৭৯ খ্রিস্টাব্দের ৮ই মে গ্রন্থাগারটির সদস্যপদ জনগণের জন্য উন্মুক্ত করা হয়। ১৯৯৬ খ্রিস্টাব্দে এই প্রতিষ্ঠানকে নথীভুক্ত করা হয় এবং নতুন নামকরণ করা হয় কলিকাতা লিটল ম্যাগাজিন লাইব্রেরি ও গবেষণা কেন্দ্র। ২০১৭ সালে এই লাইব্রেরি ও গবেষণা কেন্দ্রটি চার দশক পূর্ণ করে। সন্দীপ দত্ত দেড় হাজার সাময়িকী পত্র-পত্রিকা নিয়ে তাঁর গ্রন্থাগার শুরু করেন। বর্তমানে এই গ্রন্থাগারে বাংলা, ইংরেজি ও হিন্দি ভাষায় ছয় হাজার সাময়িকী পত্র-পত্রিকা ও দুই হাজার কাব্যগ্রন্থ রয়েছে। এই পাঠাগারে সবুজপত্র, কল্লোল, লাঙ্গল, সংহতি, প্রগতি, ময়ুখ, কালিকলম, পরিচয়, বঙ্গলক্ষ্মী, নবযুগ, ধুমকেতু, নাচঘর, পূর্বাশা, কবিতা, চতুরঙ্গ, অরণি, সমসাময়িক, গল্পভারতী ইত্যাদি দুর্লভ ও বিখ্যাত পত্রপত্রিকা রয়েছে। হাংরি আন্দোলনের বুলেটিন, ম্যানিফেস্টো, পত্রিকা ইত্যাদি কেবল এই গবেরষণাগারে সংরক্ষণ করা হয়েছে। ২০২৩-এ দক্ষিণ কলকাতার সন্তোষপুরের সার্ভে পার্কের পুজোর বিষয় ছিল সন্দীপ দত্ত এবং তার কলিকাতা লিটল ম্যাগাজিন লাইব্রেরি ও গবেষণা কেন্দ্র। তিরিশ হাজার পত্রিকা দিয়ে সাজানো হয়েছিল এই পূজার মণ্ডপ।[১] Dey, Anurag। "Kolkata's Big LIbrary Of Little Magazines"। ২৩ এপ্রিল ২০১২ তারিখে মূল থেকে আর্কাইভ করা। সংগ্রহের তারিখ ১ নভেম্বর ২০১১।  Singh, Shiv Sahay। "Little Valuable Treasures"। সংগ্রহের তারিখ ১ নভেম্বর ২০১১।  Das, Soumitra (২০ জুলাই ২০০৮)। "LIttle Things Mean A Lot"। Calcutta, India: The Telegraph। সংগ্রহের তারিখ ১ নভেম্বর ২০১১।
থিলান থুশারা

মাগিনা থিলান থুসারা মিরান্ডো (সিংহলি: තිලාන් තුෂාර; জন্ম: ১ মার্চ, ১৯৮১) বালাপিতিয়ায় জন্মগ্রহণকারী সাবেক শ্রীলঙ্কান ক্রিকেটার। শ্রীলঙ্কা ক্রিকেট দলের অন্যতম সদস্য ছিলেন থিলান থুসারা। দলে তিনি মূলতঃ বামহাতি মিডিয়াম-ফাস্ট বোলার হিসেবে খেলেছেন। পাশাপাশি বামহাতে ব্যাটিংয়ে পারদর্শী তিনি। ঘরোয়া ক্রিকেটে সিংহলীজ স্পোর্টস ক্লাবের প্রতিনিধিত্ব করেছেন। ১৯৯৮-৯৯ মৌসুমে থুসারা’র প্রথম-শ্রেণীর ক্রিকেটে অভিষেক ঘটে। শ্রীলঙ্কার প্রিমিয়ার ফাস্ট-বোলিং একাডেমিতে প্রশিক্ষণ শেষে তিনি দল নির্বাচকমণ্ডলীর নজর কাড়েন। এরফলে দক্ষিণ আফ্রিকা সফরে টেস্ট দলের সদস্য মনোনীত হন। ঐ সিরিজের কোন খেলায় মূল একাদশে তাকে অন্তর্ভুক্ত করা না হলেও ২৭ জুন, ২০০৩ তারিখে ওয়েস্ট ইন্ডিজের বিপক্ষে তার টেস্ট অভিষেক হয়। কিন্তু সিরিজটিতে তিনি তেমন রান কিংবা উইকেট সংগ্রহে ব্যর্থ হন। এরপর ২০০৬-০৭ মৌসুমে ঘরোয়া প্রথম-শ্রেণীর ক্রিকেটে দূর্দান্ত ক্রীড়ানৈপুণ্য প্রদর্শন করলে ২০০৮ সালে ওয়েস্ট ইন্ডিজ সফরে যান। ১৫ এপ্রিল, ২০০৮ তারিখে প্রথম খেলায় ৫ উইকেট ও পরের খেলায় তিন উইকেট শিকার করেন তিনি। একই সফরে তার ওডিআই অভিষেক ঘটে। ১৫ এপ্রিল, ২০০৮ তারিখে সেন্ট লুসিয়ার বিউসেজাউর স্টেডিয়ামে অনুষ্ঠিত অভিষেক ওডিআইয়ে তিনি তার প্রথম বলেই রুনাকো মর্টনকে কুমার সাঙ্গাকারা’র হাতে কট আউট করে উইকেট লাভ করেন। তৃতীয় ওডিআইয়ে চমকপ্রদ বোলিং পরিসংখ্যান গড়েন ৫.২-১-১২-১। কিন্তু বৃষ্টির কারণে খেলাটি পরিত্যক্ত ঘোষিত হয়। চামিন্দা ভাসের কিছুকাল অবসরের ফাঁকে তিনি শ্রীলঙ্কা ক্রিকেট দলে প্রধান বোলারের মর্যাদা পান। ৬ ফেব্রুয়ারি, ২০০৯ তারিখে ইন্ডিয়ান প্রিমিয়ার লীগে চেন্নাই সুপার কিংসের সাথে চুক্তিবদ্ধ হন। চেন্নাই কর্তৃপক্ষ তাকে $১৪০০০০ মার্কিন ডলারের বিনিময়ে চুক্তি করে। "Sri Lanka in West Indies (2007 – 2008): Scorecard of third ODI"। Cricinfo। সংগ্রহের তারিখ ফেব্রুয়ারি ৯, ২০১০।  Thilan Thushara Profile, http://beta.cricket.yahoo.com/player-profile/Thilan-Thushara_3416 ওয়েব্যাক মেশিনে আর্কাইভকৃত ১ জানুয়ারি ২০০৯ তারিখে জিহান মুবারক শ্রীলঙ্কা জাতীয় ক্রিকেট দল আন্তর্জাতিক ক্রিকেটে প্রথম বলেই উইকেটলাভকারী বোলারদের তালিকা Cricinfo – Players and Officials – Thilan Thushara, http://content-www.cricinfo.com/srilanka/content/player/49677.html
ধীরাজ ভট্টাচার্য

ধীরাজ ভট্টাচার্য (জন্ম:৫ নভেম্বর, ১৯০৫, মৃত্যু: ১৯৫৯) উপমহাদেশীয় চলচ্চিত্রের এক নক্ষত্রের নাম। পঞ্চাশের দশকের সিনেমায় অভিনয় করে তিনি লক্ষ মানুষের হৃদয় জয় করে নিয়েছিলেন। ১৯০৫ সালে এক শিশু জন্মগ্রহণ করেন যশোর জেলাস্থ কেশবপুর উপজেলার পাঁজিয়া গ্রামে । নাম তার রাখা হয় ধীরাজ। তার পিতা ছিলেন ললিতমোহন ভট্টাচার্য, পেশায় একজন শিক্ষক। ধীরাজ বাবুর শিক্ষাজীবনের শুরু হয় নিজ গ্রাম পাঁজিয়ার স্কুলে। পরবর্তীতে তিনি ভর্তি হন কলকাতার মিত্র ইনস্টিটিশনে এবং তিনি ১৯২৩ সালে পাশ করেন ম্যট্রিকুলেশন। এরপর তিনি ভর্তি হন আশুতোষ কলেজে। এই কলেজে পড়ার সময় সিনেমার প্রতি প্রবল আগ্রহ জন্মে তার। ফলে কলেজ পাশ করা সম্ভব হয়ে ওঠেনি। কর্মজীবনের শুরুটা হয় একটি নির্বাক চলচ্চিত্রে অভিনয়ের মাধ্যমে। চলচ্চিত্রটি ১৯২৪ সালে নির্মিত হয়। যার চিত্র পরিচালক ছিলেন জ্যোতিষ বন্দ্যোপাধ্যায়। কিন্তু এই চলচ্চিত্রে অংশগ্রহণ তার পরিবার মেনে নেয়নি। ফলে চলচ্চিত্র তাকে ছাড়তে হয়। এবং বাবার কথায় ভর্তি হন পুলিশের কলকাতা জোনের ইন্টেলিজেন্স ব্রাঞ্চে। তারপর তার বদলি হয় বার্মায়। কিন্তু কিছু অসুবিধার কারণে তাকে চাকরি ছাড়তে হয়। ১৯২৩-১৯২৪ সালের দিকে পুলিশ কর্মকর্তা হিসেবে কক্সবাজারের টেকনাফে কর্মরত ছিলেন তিনি। আবার কলকাতায় ফিরে তিনি সিনেমায় অংশগ্রহণের চেষ্টা করেন। সেই সময় ১৯৩০ সালে তার পরিচয় হয় চিত্র পরিচালক মধুবাবুর সঙ্গে। মধুবাবু তখন সিনেমার জন্য নতুন নায়ক খুঁজছিলেন। তখই ধীরাজকে দেখে ভাল লেগে যায় মধু বাবুর। এরপর থেকে আর ধীরাজকে পিছনে তাকাতে হয়নি।। ধীরাজ অভিনীত কিছু নির্বাক চলচ্চত্রি হলোঃ- সতীলক্ষ্ণী, গিরিবাল, কাল পরিণয়, মৃণালিনী এবং নৌকাডুবি। এই সবাক যুগে এসে ধীরাজের প্রথম ছবি হলো কৃষ্ণকান্তের উইল। আরো কিছু সবাক চলচ্চিত্রঃ- যমুনা পুলিন, দক্ষযক্ষ, বসনত্মসেনা, নরনারায়ণ, কৃষ্ণসুদামা। এছাড়া আরো কিছু চলচ্চিত্রে অভিনয় করে ধীরাজ কাঁপিয়ে দিয়েছিলেন । যেমনঃ- মরণের পরে, হানাবাড়ী রাত একটা ডাকিনলার চর, ধূমকেতু। সাহিত্যে ধীরাজের আগ্রহ ছিল। চলচ্চিত্রের পাশাপাশি লিখেছেন দুটি আত্মাজীবনীমূলক গ্রন্থ। গ্রন্থদুটি হচ্ছে একটি যখন নায়ক ছিলাম এবং যখন পুলিশ ছিলাম । এছাড়া তার আরো কিছু গ্রন্থ রয়েছে। যেমনঃ মন নিয়ে খেলা, সাজানো বাগান, মহুয়া মিলন ইত্যাদি। এই জনপ্রিয় অভিনেতা ১৯৫৯ সালে মৃত্যুবরণ করেন। জীবনে তিনি অনেক পুরস্কারে ভূষিত হয়েছেন। "ধীরাজ ভট্টাচার্য / Dheeraj Bhattacharya (1905) - Jessore, Jhenaidah, Magura, Narail"। jessore.info। ১৬ মার্চ ২০১৫ তারিখে মূল থেকে আর্কাইভ করা। সংগ্রহের তারিখ ২৭ জুন ২০১৫।
ভুটানের নাগরিকদের জন্য ভিসার প্রয়োজনীয়তা

ভুটানের নাগরিকদের জন্য ভিসার প্রয়োজনীয়তা হলো অন্যান্য রাষ্ট্রের কর্তৃপক্ষ দ্বারা ভুটানের নাগরিকদের উপর আরোপিত প্রশাসনিক এন্ট্রি বিধিনিষেধ। ২০১৪ সালে, একজন ভুটানের পাসপোর্টধারী ৫১টি দেশে ভিসা মুক্তভাবে বা আগমনের পর ভিসা নিয়ে পরিদর্শন করতে পারতেন যা ভূটানের পাসপোর্টকে বিশ্ব র‌্যাংকিঙ্ক-এ ৭৭তম স্থানে উন্নীত করে। ১ জানুয়ারি ২০১৭ মোতাবেক, একজন ভূটানের পাসপোর্টধারী ৫১টি দেশে এবং অঞ্চলে ভিসা মুক্তভাবে বা আগমনের পর ভিসা নিয়ে পরিদর্শন করতে পারেন, যা স্বাধীন ভ্রমণে যাত্রাকালের ক্ষেত্রে ভূটানের পাসপোর্টকে ৮৫তম ক্রমতালিকায় নিয়ে আসে। টেমপ্লেট:সূত্র তালিকা ভুটানের পাসপোর্ট ভুটানের বৈদেশিক সম্পর্ক ভুটানের ভিসা নীতিমালা
এয়ার ভাইস মার্শাল

এয়ার ভাইস মার্শাল (AVM) বিমানবাহিনীর কর্মকর্তাদের ক্ষেত্রে ব্যবহৃত্ একটি দুই-তারকা পদবী; যা মূলত: ব্রিটিশ বিমানবাহিনীতে প্রচলিত রয়েছে। উপনিবেশিক যুগের ধারাবাহিকতায় ব্রিটেনের সাবেক উপনিবেশ কিন্তু বর্তমানে স্বাধীন রাষ্ট্রগুলোতেও এই পদবী প্রদান করা হয়। এটি একটি দুই-তারকা বিশিষ্ট পদবী। এই পদবীটি এয়ার কমোডর পদবীর ঠিক উপরের পদবী এবং এয়ার মার্শাল পদবীর ঠিক নিম্নের পদবী হিসাবে প্রচলিত। থাই বিমানবাহিনীর 'এয়ার ভাইস মার্শাল' পদবীর চিহ্ন। অস্ট্রেলিয়ান বিমানবাহিনীর 'এয়ার ভাইস মার্শাল' পদবীর চিহ্ন। নিউজিল্যান্ড বিমানবাহিনীর 'এয়ার ভাইস মার্শাল' পদবীর চিহ্ন। ভারতীয় বিমানবাহিনীর 'এয়ার ভাইস মার্শাল' পদবীর চিহ্ন। পাকিস্তানি বিমানবাহিনীর 'এয়ার ভাইস মার্শাল' পদবীর চিহ্ন। গ্রীক বিমানবাহিনীর 'এয়ার ভাইস মার্শাল' (Ypopterarchos)পদবীর চিহ্ন। বাংলাদেশ বিমানবাহিনী ভারতীয় বিমানবাহিনী "Ranks and Badges of the Royal Air Force"। Royal Air Force। ২০০৭। ২০০৭-১১-১৩ তারিখে মূল থেকে আর্কাইভ করা। সংগ্রহের তারিখ ২০০৭-১১-২৬।  বাংলাদেশ বিমানবাহিনী- তথ্য বাতায়ন।
জর্ডান স্পাইয়েথ

জর্ডান আলেকজান্ডার স্পাইয়েথ (ইংরেজি: Jordan Alexander Spieth, (/ˈspiːθ/; SPEETH; জন্ম: জুলাই ২৭, ১৯৯৩) একজন মার্কিন পেশাদারি গলফার। বর্তমানে তিনি বিশ্ব র‌্যাঙ্কিং এ দ্বিতীয় স্থানে আছেন। PGA Tour playoff record (2–2)
স্বাভাবিক ভাষা

স্বাভাবিক ভাষা (ইংরেজি ভাষায়: Natural language) বলতে মানুষের বলা, লেখা বা প্রতীকের মাধ্যমে প্রকাশিত ভাষাকে বোঝায়। গাণিতিক যুক্তিবিজ্ঞানে ব্যবহৃত ভাষা কিংবা কম্পিউটার ভাষা থেকে আলাদা করার জন্যই এই পরিভাষাটির অবতারণা করা হয়েছে। কৃত্রিম বুদ্ধিমত্তা ও ভাষাবিজ্ঞান শাস্ত্রের অন্যতম গুরুত্বপূর্ণ শাখা হল স্বাভাবিক ভাষা প্রক্রিয়াকরণ (Natural language processing বা NLP), যে শাখায় কম্পিউটারের মাধ্যমে স্বাভাবিক ভাষার ইনপুট ও আউটপুট নিয়ে গবেষণা করা হয়।
মাধ্যমিক ও উচ্চশিক্ষা অধিদপ্তর

মাধ্যমিক ও উচ্চশিক্ষা অধিদপ্তর (সংক্ষেপে: মাউশি) বাংলাদেশের শিক্ষা মন্ত্রণালয়ের অধীনে মাধ্যমিক ও উচ্চ মাধ্যমিক পর্যায়ের শিক্ষা ব্যবস্থা পরিচালনার জন্যে গঠিত প্রতিষ্ঠান। শিক্ষা মন্ত্রণালয়ের তত্ত্বাবধান ও নির্দেশনা অনুসারে মাধ্যমিক ও উচ্চশিক্ষা অধিদপ্তর মাধ্যমিক ও উচ্চতর শিক্ষা ব্যবস্থা পরিচালনা করে। এই অধিদপ্তর মাধ্যমিক, উচ্চ মাধ্যমিক ও ত্রৈমাসিক স্তরের প্রতিষ্ঠান মিলিয়ে প্রায় ২২৫৬৯টি শিক্ষা-প্রতিষ্ঠান নিয়ন্ত্রণ করে যাতে প্রায় ৪,১২,৫২৬ জন শিক্ষক এবং ১,৩৮,৪০,১৬৪ জন শিক্ষার্থী রয়েছে। বাংলাদেশের সব জেলায় জেলা শিক্ষা অফিসে এর কর্মকর্তা ও কর্মচারী রয়েছে। বাংলাদেশের শিক্ষাব্যবস্থা দাপ্তরিক ওয়েবসাইট জাতীয় শিক্ষাক্রম ও পাঠ্যপুস্তক বোর্ড বাংলাদেশ ব্যুরো অব এডুকেশনাল ইনফরমেশন এন্ড স্ট্যাটিস্টিকস্ শিক্ষা মন্ত্রণালয়
অংশীদারি কারবার

অংশীদারি ব্যবসায় হলো চুক্তির দ্বারা দুই বা ততোধিক ব্যক্তির মধ্যে বৈধ উপায়ে অর্থ উপার্জনের নিমিত্তে যে ব্যবসায় গড়ে উঠে। ১৯৩২ সালের অংশীদারি আইন অনুসারে, সাধারণ অংশীদারি ব্যবসায়ের ক্ষেত্রে সদস্য সংখ্যা সর্বনিম্ন ২জন ও সর্বোচ্চ ২০জন হবে এবং ব্যাংকিং অংশীদারি ব্যবসায়ের ক্ষেত্রে ২জন থেকে সর্বোচ্চ ১০জন হবে। চুক্তিই অংশীদারি ব্যবসায়ের মূল ভিত্তি। চুক্তি ছাড়া কোনো অংশীদারি ব্যবসায় হতে পারে না। তবে এই অংশীদারি হতে পারে লিখিত চুক্তি মৌখিক চুক্তি লিখিত ও মৌখিক চুক্তি একমালিকানা ব্যবসায়ের সমস্যাদি দূর করার নিমিত্তে এ ব্যবসায় গড়ে ওঠে। একমালিকানা ব্যবসায়ে মূলধন স্বল্পতা ও অসীম দায়ের অসুবিধা আছে। অধিক পুঁজির সংস্থান সহজ গঠন দলবদ্ধ প্রচেষ্টা সম্মিলিত সিদ্ধান্ত দক্ষ পরিচালনা বৃহদায়তন ব্যবসায়ের সুবিধা ভোগ গবেষণা কাজে অর্থ ব্যয় প্রতিটি অংশীদারের প্রতিভার সর্বোত্তম ব্যবহার গোপনীয়তা বজায় থাকে না দ্রুত সিদ্ধান্ত গ্রহণে সমস্যা স্থায়ীত্বের সমস্যা ব্যবসায়[স্থায়ীভাবে অকার্যকর সংযোগ] ব্যবসায়[স্থায়ীভাবে অকার্যকর সংযোগ]
সন্দ্বীপ (শহর)

সন্দ্বীপ বাংলাদেশের দক্ষিণাঞ্চলের চট্টগ্রাম বিভাগের অন্তর্গত চট্টগ্রাম জেলায় অবস্থিত একটি শহর। প্রশাসনিকভাবে শহরটি সন্দ্বীপ উপজেলার সদর। শহরটির সবচেয়ে নিকটবর্তী আন্তর্জাতিক বিমানবন্দর শাহ আমানত আন্তর্জাতিক বিমানবন্দর। শহরটি চট্টগ্রাম জেলার ষষ্ঠতম জনবহুল এবং সন্দ্বীপ উপজেলার বৃহত্তম শহরাঞ্চল। বিভাগীয় শহর বন্দর নগরী চট্টগ্রাম থেকে মাত্র ৬২.৬ কি.মি. দূরত্বে সন্দ্বীপ শহর অবস্থিত । বাংলাদেশ আদমশুমারী ২০১১ অনুযায়ী সন্দ্বীপ শহরের মোট জনসংখ্যা ৫২,৯৮২ জন যার মধ্যে ২৪,৫৮৫ জন পুরুষ এবং ২৮,৩৯৭ জন নারী। এ শহরের পুরুষ এবং নারী অনুপাত ৮৭। শহরে মোট খানা সংখ্যা বা পরিবার রয়েছে ১০৬৫৮ টি। শহরটির অবস্থানের অক্ষাংশ ও দ্রাঘিমাংশ হল ২২°২৯′৩৭″ উত্তর ৯১°৩০′০৫″ পূর্ব﻿ / ﻿২২.৪৯৩৭১৩° উত্তর ৯১.৫০১৫০১° পূর্ব﻿ / 22.493713; 91.501501। সমুদ্র সমতল থেকে শহরটির গড় উচ্চতা ৭.৮৪ মিটার। ১৯৯৮ সালে সন্দ্বীপ শহরের নাগরিকদের পৌরসেবা ও অন্যান্য সুযোগ-সুবিধা প্রদান করার উদ্দেশ্যে সন্দ্বীপ পৌরসভা নামক একটি স্থানীয় সরকার সংস্থা(পৌরসভা) গঠিত হয় যা ৯টি ওয়ার্ড এবং ১০টি মহল্লায় বিভক্ত । ৫৩.১৫ বর্গ কি.মি. আয়তনের সন্দ্বীপ শহরের ৩০.০৩ বর্গ কি.মি. এলাকা সন্দ্বীপ পৌরসভা দ্বারা পরিচালিত হয়। সন্দ্বীপ শহরের স্বাক্ষরতার হার হলোম শতকরা ৫০.৫ ভাগ। "Distance from Chittagong to Sandwip"। distancesto.com। সংগ্রহের তারিখ ২০১৯-০১-১৭।  "Urban Centers in Bangladesh"। Population & Housing Census-2011 [আদমশুমারি ও গৃহগণনা-২০১১] (পিডিএফ) (প্রতিবেদন)। জাতীয় প্রতিবেদন (ইংরেজি ভাষায়)। ভলিউম ৫: Urban Area Rport, 2011। বাংলাদেশ পরিসংখ্যান ব্যুরো। মার্চ ২০১৪। পৃষ্ঠা ১৮৬। ২০১৯-০৪-১১ তারিখে মূল (পিডিএফ) থেকে আর্কাইভ করা। সংগ্রহের তারিখ ২০১৯-০১-০৭।  "latitude, longitude and elevation of Sandwip, Bangladesh"। distancesto.com। সংগ্রহের তারিখ ২০১৯-০১-১৭।  "এক নজরে সন্দ্বীপ পৌরসভার সাধারণ তথ্যাদি"। ২০১৯-০১-২২ তারিখে মূল থেকে আর্কাইভ করা। সংগ্রহের তারিখ ২০১৯-০১-০৬।
রাবেয়া বসরী

হযরত রাবেয়া বসরী (আরবি: رابعة العدوية القيسية) ছিলেন একজন মহিলা মুসলিম সাধক এবং সুফী ব্যক্তিত্ব। ইরাকের বসরা নগরীতে এক দরিদ্র পল্লীতে জন্ম হয়েছিল এই ধর্মভীরু রাবেয়া বসরীর। তাঁর জন্ম তারিখ নিয়ে বহু মতভেদ রয়েছে। তিনি ৯৫ হিজরী, মতান্তরে ৯৯ হিজরির ৭১৯ খ্রিষ্টাব্দের কাছাকাছি সময়ে ইরাকের বসরা নগরীতে জন্ম গ্রহণ করেন। তার পিতার নাম ইসমাঈল এবং মাতার নাম মায়ফুল। তারা দরিদ্র এবং পরম ধার্মিক ছিলেন। রাবেয়া বসরী ছিলেন ভদ্র, নম্র ও সংযমী। সেই সাথে প্রখর বুদ্ধিমত্তার অধিকারিনী। সব সময় গভীর চিন্তায় ধ্যানমগ্ন হয়ে যেতেন। রাগ, হিংসা, অহংকার তার চরিত্রকে কখনো কলুষিত করতে পারেনি। মোট কথা আল্লাহর একজন প্রকৃত ওলী হবার জন্য যা যা গুণাবলি থাকা প্রয়োজন সকল গুণের অধিকারিনী ছিলেন হযরত রাবেয়া বসরী (রহ.)। রাবেয়া বসরী সকল বিপদ-আপদকে পরীক্ষা হিসেবে গ্রহণ করতেন। রাবেয়া বসরী দাসত্ব জীবনও অতিবাহিত করেছেন। তার মনিব ছিল অত্যন্ত নিষ্ঠুর প্রকৃতির লোক। বিরামহীন সে কাজ সকাল থেকে রাত পর্যন্ত চলতে থাকতো। মনিবের নির্ধারিত কাজ শেষ করার পর মহান রবের ইবাদতে মশগুল হয়ে যেতেন। মূলত রাবেয়া বসরীর উদ্দেশ্য ছিল আল্লাহ পাকের সন্তুষ্টি লাভ করা। আল্লামা ফরিদ উদ্দীন সাত্তারের মতে, এক রাতে রাবেয়া যখন আরাধনায় লিপ্ত ছিলেন, তখন তার মাথার ওপর কোনো শিকল দিয়ে বাঁধা ছাড়াই একটি ঝাড়বাতি জ্বলছিল। যার আলো বিচ্ছুতি হয়ে ঘরের চারপাশ আলোকিত হয়ে গেল। এ ঘটনা দেখে মনিবের পাষান হৃদয় গলে গেল। মনে মনে বললো, হায়! এ আমি কাকে আমার ঘরে দাসী বানিয়ে রেখেছি। সে তো সামান্য নারী হতে পারে না। সে আল্লাহর প্রিয়জন। পরদিন সকালে মনিব রাবেয়া বসরীকে দাসত্ব জীবন থেকে মুক্ত করলেন। রাবেয়া বসরী একাডেমিকভাবে লেখাপড়া করার সুযোগ পাননি। তবে খুব অল্প বয়সেই মা-বাবার কাছ থেকে কুরআন, হাদীস, ফিকহ্ শাস্ত্রের জ্ঞান অর্জন করেছিলেন। শিক্ষা অর্জনের ক্ষেত্রে তার কখনো কোনো সংকোচ ছিল না। মা-বাবাকে খুব অল্প বয়সেই তিনি হারান। জীবনে চলার পথে বহু কঠিন পরীক্ষার সম্মুখীন হয়েছেন তিনি। তারপরও আল্লাহর সন্তুষ্টি অর্জনের জন্য কখনো পিছপা হননি। সে সময়ের একজন মহান সাধক ছিলেন ইমাম হাসান বসরী (রহ.)। রাবেয়া তার কাছে গিয়ে ইলমে তাসাউফ ও মারেফাতের সুক্ষ্মজ্ঞান অর্জন করেন। পরবর্তী জীবনে রাবেয়া একজন কবি হিসেবেও প্রসিদ্ধ লাভ করেন। রাবেয়া বসরীর জীবন থেকে অনেক কারামত প্রকাশিত হয়েছে। এরকম তিনি ১৮৫ মতান্তরে ১৮০ হিজরী মোতাবেক ৮০১ /৭৯৬ খ্রিষ্টাব্দে শেষ নিঃস্বাস ত্যাগ করেন। Smith, Margaret (২০১০)। Rabi'a The Mystic and Her Fellow-Saints in Islam। ক্যামব্রিজ বিশ্ববিদ্যালয় প্রেস। পৃষ্ঠা ২৫২। আইএসবিএন 9781108015912।  Smith, Margaret (২০১০-১০-৩১)। Rabi'a The Mystic and Her Fellow-Saints in Islam (ইংরেজি ভাষায়)। Cambridge University Press। আইএসবিএন 978-1-108-01591-2।  উইকিউক্তিতে রাবেয়া বসরী সম্পর্কিত উক্তির সংকলন রয়েছে। একদা তার দরজায় এক ক্ষুধার্ত ভিক্ষুক এসেছিলো।তো তার কাছে তেমন কোনো খাবার ছিলো না অতিরিক্ত যে সে ভিক্ষুককে দিবে তার খাবারের দুটি রুটি ব্যাতীত। তিনি ভিক্ষুককে তাই দিয়ে বিদায় দিলেন। পরক্ষণেই প্রতিবেশী এক মালকিন তার দাসীকে দিয়ে তার জন্য কিছু খাবার পাঠালো। ঢাকনা খুলেই দেখে সেখানে কিছু রুটি রয়েছে। রাবেয়া বসরী (রাঃ) তা গুনে দেখলেন আঠারোটি রুটি রয়েছে। তিনি দাসীকে ফেরত দিয়ে বললেন দুটি রুটি কম রয়েছে। বস্তুত তিনি জানতেন এই হাদীসটি যেখানে বলা হয়েছে এমন তুমি যা দান করবে তার দশগুণ হয়ে তোমার কাছে ফিরে আসবে। Sufimaster.org - Teachings Sufi Teachings-Writings-Rabia-al-Basri ওয়েব্যাক মেশিনে আর্কাইভকৃত ১৯ ফেব্রুয়ারি ২০১৯ তারিখে